
REPUBLIKA HRVATSKA

KARLOVAČKA ŽUPANIJA

OPĆINA KAMANJE

OPĆINSKO VIJEĆE














KLASA: 810-03/19-01/01





UR.BROJ: 2133/22-01-21-10
U Kamanju, 08.04.2021. godine
Na temelju članka 17. stavka 1. Zakona o sustavu civilne zaštite ("Narodne novine" 82/15, 118/18, 31/20, 20/21) i članka 23. Statuta općine Kamanje («Glasnik općine Kamanje» br. 01/21), Općinsko vijeće općine Kamanje na svojoj 25. sjednici održanoj dana 08.04.2021. god. je usvojilo
ANALIZU STANJA 
sustava civilne zaštite na području 
Općine Kamanje za 2020. godinu
I. UVOD

Analiza stanja sustava civilne zaštite donosi se temeljem novog Zakona o sustavu civilne zaštite ( NN 82/15, 118/18, 31/20, 20/21) koji je stupio na snagu dana 01. kolovoza 2015. godine (kojim je van snage stavljen dosadašnji Zakon o zaštiti i spašavanju) a istim je definirana obveza Općinskog vijeća da, u postupku donošenja proračuna, razmatra i usvaja godišnju analizu stanja civilne zaštite i godišnji plan razvoja sustava civilne zaštite s financijskim učincima za trogodišnje razdoblje. 
Civilna zaštita predstavlja sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja. 
Jedinice lokalne i područne (regionalne) samouprave dužne su organizirati poslove iz svog samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite.
PLANSKI DOKUMENTI

· Procjena rizika od velikih nesreća

Općinski načelnik Općine Kamanje donio je dana 12.02.20218. godine,  Odluku kojom se utvrđuje da nije potrebno provesti izradu Procjene rizika od velikih nesreća na području Općine Kamanje, KLASA: 810-03/17-01/01, UR.BROJ: 2133/22-01-18-08.
Procjena rizika od velikih nesreća za područje Općine Kamanje izrađena je na temelju Smjernica za izradu procjene rizika od velikih nesreća za područje Karlovačke županije (u daljem tekstu: Smjernice Županije) i Pravilnika o smjernicama za izradu procjena rizika od katastrofa i velikih nesreća za područje Republike Hrvatske i jedinica lokalne i područne (regionalne) samouprave (u daljem tekstu: Pravilnik, NN 65/16), te po uzoru na važeću Procjenu rizika od katastrofa za Republiku Hrvatsku.

Sukladno provedenom postupku, temeljem Obrasca samoprocjene je razvidno da je vrijednost indikatora =1, što dozvoljava da se Procjena rizika od velikih nesreća –NE RADI. Identificirane su pojedine elementarne nepogode ograničenih obima koje su se u području Općine dešavale (tuča dana 27.06.2005. godine). Sagledano je da je rizik od potresa mali, da nema postrojenja s opasnim tvarima, provoza istih kroz općinu, nema ugroze stanovništva i vrednijih materijalnih dobara iz vodotoka, klizišta tla, i drugih ugroza/rizika većim intenzitetima. Prijedlog radne skupine je da se Procjena rizika ne radi obzirom na dostatnost i ažurnost dosadašnje Procjene ugroženosti koja zadovoljava potrebe Općine.
· Plan djelovanja civilne zaštite
Na temelju članka 17. stavka 3. podstavka 1. Zakona o sustavu civilne zaštite („Narodne novine“ br. 82/15, 118/18 i 31/20) (u daljnjem tekstu: Zakon) Načelnik Općine Kamanje donosi Plan djelovanja civilne zaštite za područje Općine Kamanje.
Načelnik je donio Plan djelovanja civilne zaštite za područje Općine Kamanje, veljača 2019. godine.
· Drugi akti od značaja za sustav civilne zaštite

Općinsko vijeće Općine Kamanje donijelo je:

· Smjernice za organizaciju i razvoj sustava civilne zaštite na području Općine Kamanje za razdoblje 2020.-2023. godine

· Zaključak o prihvaćanju Izvješća o stanju provedbe Godišnjeg provedbenog plana unaprjeđenja zaštite od požara na području Općine Kamanje za 2019. godinu
· Godišnjeg provedbenog plana unaprjeđenja zaštite od požara na području Općine Kamanje za 2020. godinu
· Odluku o mjerama za sprečavanje nastajanja požara na otvorenom prostoru
Načelnik je donio:

· Izvješće o stanju provedbe Godišnjeg provedbenog plana unaprjeđenja zaštite od požara na području Općine Kamanje za 2019. godinu
· Odluku o izmjenama i dopunama Odluke o osnivanju i imenovanju Stožera civilne zaštite Općine Kamanje
Temeljem članka 17. stavka 1. alineje 3. Zakona o sustavu civilne zaštite (NN broj 82/15), Općinsko vijeće Općine Kamanje je dana 20.03.2017., na prijedlog načelnika Općine Kamanje donijelo Odluku o određivanju pravnih osoba od interesa za sustav civilne zaštite Općine Kamanje, KLASA: 810-03/15-01/01, URBROJ: 2133/22-01-17-22. Temeljem članka 12. točke 23. Zakona o sustavu civilne zaštite, na nacrt iste, prethodno je dana 23. siječnja 2017. godine pribavljena suglasnost od Državne uprave za zaštitu i spašavanje, Područnog ureda Karlovac.
Predmetnom odlukom, kao operativne snage od interesa za sustav civilne zaštite na području Općine Kamanje određene su: 
· Stožer civilne zaštite Općine Kamanje

· Vatrogasna zajednica Općine
· Gradsko društvo Crvenog Križa Ozalj
· Hrvatska gorska služba spašavanja - Stanica Karlovac 
II. STANJE SUSTAVA PO VAŽNIJIM SASTAVNICAMA SUSTAVA ZAŠTITE I SPAŠAVANJA

1. Stožer civilne zaštite Općine Kamanje
      Stožer zaštite i spašavanja broji 8 članova i stručno je, operativno i koordinativno tijelo koje pruža stručnu pomoć i priprema akcije zaštite i spašavanja kojima rukovodi općinski načelnik.

            Stožer civilne zaštite se aktivira kada se proglasi stanje neposredne prijetnje, katastrofe i velike nesreće.

             Kontakt podaci (adrese, fiksni i mobilni telefonski brojevi) kontinuirano se ažuriraju u planskim dokumentima.
Temeljem članka 24. Zakona o sustavu civilne zaštite (NN 82/15) te članka 6. i 7. Pravilnika o sastavu stožera, načinu rada te uvjetima za imenovanje načelnika, zamjenika načelnika i 28.06.2017. godine, općinsko vijeće Općine Kamanje donijelo je Odluku o osnivanju i imenovanju Stožera civilne zaštite Općine Kamanje, KLASA:810-03/15-01/01, UR.BROJ: 2133/22-01-17-25
Dana 28.06.2017. godine, načelnik je temeljem članka 21. stavak 5. Zakona o sustavu civilne zaštite (NN 82/15) i članak 19. Pravilnika o sastavu stožera, načinu rada te uvjetima za imenovanje načelnika, zamjenika načelnika i članova stožera civilne zaštite (NN 37/16) donio dana 28.06.2017. godine, Poslovnik o radu Stožera civilne zaštite Općine Kamanje, KLASA: 810-03/15-01/01, UR.BROJ: 2133/22-01-17-26
U skladu sa člankom 3. i 4. Pravilnika o vođenju evidencije pripadnika operativnih snaga sustava civilne zaštite (NN 75/16), Općina Kamanje popunila je evidencijsku tablicu E-SCZ s podacima članova Stožera civilne zaštite Općine Kamanje.
Općinski načelnik Općine Kamanje donosi Odluke o izmjenama i dopunama Odluke o osnivanju i imenovanju Stožera civilne zaštite Općine Kamanje i to dana 23.10.2017. godine, KLASA: 810-03/15-01/01, UR.BROJ: 2133/22-01-17-36, dana 07.05.2018. godine, KLASA: 810-03/18-01/01, UR.BROJ: 2133/22-01-18-13, dana 21.02.2020. godine, KLASA: 810-03/19-01/01, UR.BROJ: 2133/22-01-20-05.
U veljači 2018. godine za sve članove Stožera civilne zaštite Općine Kamanje proveden je Program osposobljavanja stožera civilne zaštite, o čemu su izdane propisane Potvrde.
Sukladno članku 17. stavak 3. Zakona o sustavu civilne zaštite, te članku 6. stavak 1. i 2.  Pravilnika o vrstama i načinu provođenja vježbi operativnih snaga sustava civilne zaštite, dana 28.10.2019. godine načelnik je donio Plan vježbi civilne zaštite na području Općine Kamanje za 2020. godinu, KLASA: 810-03/18-01/01, UR.BROJ: 2133/22-01-19-15. U skladu sa navedenim Planom vježbi, na parkiralištu Vatrogasnog doma Kamanje u Kamanju, vježba se nije održala zbog situacije oko širenja virusa COVID-19.
Sagledavajući i prateći situaciju oko virusa COVID-19 i preporuka svjetske zdravstvene organizacije (WHO), Stožer civilne zaštite Općine Kamanje sastao se u užem sastavu dana 11.03.2020. godine, na kojem se razmatralo o novom virusi i činjenici da je u svezi navedenog puno nejasnoća i neizvjesnosti za daljnji rad Stožera te je odlučeno da se sačekaju konkretne odluke kako Stožera CZ RH  tako i Stožera CZ Karlovačke županije.
Dana 20.03.2020. godine održana je sjednica Stožera na kojoj su se podnosila Izvješća o poduzetim mjerama na području Općine Kamanje vezano uz mjeru COVID 19, Izvješća o poduzetim medicinskim mjerama vezano uz virus COVID 19 te Izvješća o poduzetim radnjama Vatrogasne zajednice Općine Kamanje vezano uz virus COVID 19.
2. Vatrogastvo
Sustav vatrogastva je glavni nositelj cjelokupnog sustava civilne zaštite na području Općine. Vatrogasna društva imaju uglavnom zadovoljavajuću vatrogasnu opremu za sadašnje uvjete, međutim zbog očitih klimatskih promjena i tendencije porasta elementarnih nepogoda

potrebno je u narednom periodu poraditi na opremanju specifičnom opremom za te potrebe/uvjete (npr. čamac, zaštitna odijela za radove na vodi i sl.).

Broj, vrsta, opremljenost i veličina vatrogasnih postrojbi određena je Planom zaštite od požara Općine Kamanje, donesenim na temelju Procjene ugroženosti od požara.

Na području Općine Kamanje djeluje Vatrogasna zajednica  općine Kamanje koja je osnovana 2004. godine broji ukupno 210 članova raspoređenih u tri dobrovoljna vatrogasna društva koja djeluju na području općine Kamanje.

· DVD Kamanje 

· broji ukupno 113 članova
· Posjeduju: vozilo za gašenje i spašavaje, vozilo za orijevoz vatrogasaca, 2 prijenosne motorne pumpe, centralu za uzbunjivanje, radio postaja-kloska, 8 tonsku dizalicu, 13 tlačnih Ø52mm, 8 tlačnih Ø 75mm,  6 usisnih Ø110mm vatrogasnih cijevi, izolacijski aparat-komplet, ručna vatrogasna naprtnjača i ručna radio postoja 
· DVD Reštovo 

· broji 52 člana

· Posjeduju:  30 pjenila, 9 vatrogasnih zaštitnih opasača, 2 prijenosne ljestve, 9 vatrogasnih kaciga, 22 tlačne Ø52mm, 16 tlačnih Ø 75mm i 4 usisne Ø 110mm i 2 prijenosne motorne pumpe

· DVD Orljakovo 

· broji 45 članova

· Posjeduju: prijenosnu motornu pumpu, 1 usisnu Ø110mm, 4 tlačne Ø75mm i 6 tlačnih Ø52mm vatrogasnih cijevi, 2 vatrogasna kombinezona za požare raslinja, 7 vatrogasnih kaciga, 2 zaštitne vatrogasne čizme i 10 vatrogasnih zaštitnih opasača

· DVD Brlog – dana 28.04.2017. godine, Društvo prestaje sa radom. Razlog prestanka djelovanja: Odluka skupštine o prestanku Udruge 

Dobrovoljna vatrogasna društva u toku 2020. godine vršila su u vrijeme povećanih opasnosti od požara ophodnju i izviđanje terena.

Tokom godine pregledana je hidrantska mreža i ispitani su postojeći hidranti. U proljetnim mjesecima članovi DVD-a organizirali su spaljivanje korova na mjestima koja su potencijalna za izbijanje požara.

Mještani su također upoznati sa mjerama, vremenom i načinom spaljivanja korova na vlastitim površinama preko plakata i letaka tiskanih od strane Općine Kamanje.

Tijekom 2020. godine zbog epidemiološke situacije  nije bilo nabavke vatrogasne opreme od strane Vatrogasne zajednice Općine Kamanje

Vatrogasna zajednica Karlovačke Županije na temelju odluke o raspodijeli TETRA radio uređaja i opreme od 13. ožujka.2020. godine daje na korištenje Vatrogasnoj zajednici općine Kamanje  ručne radio uređaje koji su raspodijeljeni prema slijedećem:

•
VZO Kamanje    ručna radiostanica  Motorola MTP6650  2 kom

•
DVD Kamanje    ručna radiostanica Motorola MTP6650  1 kom

Vatrogasna društva sa područja Općine Kamanje svu vatrogasnu opremu i vozila  koju posjeduju redovito održavaju i servisiraju. Tehnički pregled je obavljen na svim vozilima.
Zbog pridržavanja svih epidemioloških  mjera  tijekom prošle godine koje su  nastale  pojavom  bolesti COVID-19 uzrokovane virusom SARS-CoV-2, nije bilo održanih redovnih vatrogasnih vježbi članova na području Općine Kamanje kao ni sudjelovanja na ostalim vatrogasnim kup takmičenjima koje organizira Vatrogasna zajednica Karlovačke županije.
Zapovjedništvo Vatrogasne zajednice Kamanje je tokom 2020. godine imalo nekoliko sastanaka što samostalno što zajedno sa Upravnim odborom VZO Kamanje. Na  sastancima su svi zapovjednici bili upoznati sa aktivnostima zadacima, obavezama i razgovorima koje su se rješavale i događale na sjednicama zapovjedništva Vatrogasne zajednice Karlovačke županije te stožera Civilne zaštite Općine Kamanje uz pridržavanje svih epidemioloških mjera.
Sredstva za civilnu zaštitu sukladno čl. 72. Zakona o sustavu civilne zaštite (Narodne novine 82/15.) osiguravaju jedinice lokalne samouprave i uprave u okviru svog proračuna za potrebe područja iz svoje nadležnosti.
Sredinom 2019. godine, Općina Kamanje, pokrenula je proceduru izrade II. Reviziju važeće Procjene ugroženosti od požara i tehnološke eksplozije, sukladno članku 13. stavku 7. Zakona o zaštiti od požara, odnosno II. Revizije postojećeg Plana zaštite od požara. Usvajanje navedenih dokumenata na Općinskom vijeću očekuje se u drugoj polovini 2021. godine.

Vatrogasna zajednica Općine Kamanje sastavila je i dostavila Općini popis nabavke opreme na razdoblje 2019. do 2024. godine, koji sadrži plan nabave osobne i zajedničke opreme, procijenjenu vrijednost nabave i rok nabave, a realizirat će se sukladno financijskim mogućnostima. 
U 2020. godini Općina Kamanje je u svrhu prevencije u sustavu civilne zaštite za navedeno izdvojio financijska sredstva kako slijedi:

FINANCIJSKI POKAZATELJI RAZVOJA SUSTAVA CIVILNE

ZAŠTITE NA PODRUČJU OPĆINE KAMANJE U 2020. GODINI
	RB
	OPIS POZICIJE U PRORAČUNU
	Planirano 2020.
	Realizirano 2020.

	1.
	VATROGASTVO

- opremanje, angažiranje, rad

vatrogasne zajednice i DVD-a

sa područja Općine Kamanje


	90.000,00
	80.950,00

	2.
	SLUŽBE KOJIMA JE

ZAŠTITA I SPAŠAVANJE

REDOVITA DJELATNOST

(Hrvatska gorska služba

spašavanja, Crveni Križ Ozalj)
	15.000,00
	14.231,58

	UKUPNO ZA SUSTAV CIVILNE

ZAŠTITE
	105.000,00
	95.181,58


Na temelju iznijetog i analizom utvrđenog stanja možemo dati slijedeći

ZAKLJUČAK
Temeljem ove analize može se zaključiti kako kod izvanrednih situacija koje ne spadaju u red iznimnih ili katastrofalnih izvanrednih situacija snage zaštite i spašavanja u ovom trenutku udovoljavaju potrebama. U takvim situacijama sve redovne snage zaštite i spašavanja, udruge građana i pravne osobe koje provode zadaće ili su od značaja za zaštitu i spašavanje ustrojene su na način da pružaju kvalitetnu pravovremenu pomoć stanovništvu.
U 2020. godini prioriteti sustava civilne zaštite odrazili su se na sprječavanje širenja pandemije virusa „Covid-19“.
Općina Kamanje je, ukupno gledajući, poduzela aktivnosti, te uložila sredstva za razvoj sustava zaštite i spašavanja na svom području, zbog čeka možemo istaknuti da je sustav zaštite i spašavanja na našem području dostigao zadovoljavajuću razinu.

U 2020. godini donijet je Provedbeni plan unaprjeđenja zaštite od požara na području Općine Kamanje za 2020. godinu i Izvješće o stanju provedbe godišnjeg provedbenog plana unapređenja zaštite od požara na području Općine Kamanje za 2019. godinu.
Ustrojavanje sustava zaštite i spašavanja na području Općine Kamanje kontinuirano se provodi a sve sukladno financijskim, materijalnim i drugim raspoloživim resursima, a u narednom razdoblju potrebno je uložiti dodatne napore od strane svih subjekata koji su u ovaj sustav uključeni kako bi se osiguralo unaprjeđenje cjelokupnog sustava, kvalitetan rad, djelovanje i postupanje svih uključenih operativnih snaga a sve sukladno važećim zakonskim propisima. 
                                                                                    PREDSJEDNIK 
       OPĆINSKOG VIJEĆA:

